हाथी हमले में घायल कोरवा महिला के इलाज से विभाग ने खींचा हाथ
हाथी के हमले से घायल सरकरा निवासी सुदबुदी पति बैसाखु कोरवा (55) की हालत बिगड़ती जा रही है। उसके इलाज के लिए वन विभाग के स्थानीय अधिकारियों ने अपना हाथी खींच लिया है। जबकि इस महिला के इलाज गांव के जगमोहन यादव ने अपने सामर्थ्य के अनुसार कराया। लेकिन महिला का पूर्ण रूप से इलाज नहीं हो पाया। अब वह घर में है और बीमारी की वजह से मानसिक तौर से भी हताश होने लगी है।
वन परिक्षेत्र तपकरा के सरकरा में 30 जनवरी को बकरी चराने के दौरान सुदबुदी बाई पर हाथी ने हमला किया था। उस दौरान उसके साथ रहे प्रत्यक्षदर्शी चरवाहों द्वारा गांव आकर ग्रामीणों को इसकी सूचना दी। ग्रामीणों की मदद से 108 वाहन बुलवाकर महिला को सामुदायिक स्वास्थ्य केंद्र फरसाबहार ले जाया गया। जहां से उसे रेफर कर दिया गया। गांव के ग्रामीण जगमोहन यादव ने महिला की नाजुक स्थिति देख उसे रायगढ़ ले जाकर उसका इलाज कराया। पर इसी बीच जब उसे पता चला कि वन विभाग कोई सहयोग नहीं कर रहा है, तो उसने अपने सामर्थ्य के अनुसार करीब 10 हजार रुपए उपचार में खर्च करने के बाद मरीज को गांव वापस ले आए।
आपरेशन के बाद पेट में बना ट्यूमर का आकर बढ़ता ही जा रहा
समुचित इलाज के अभाव में बढ़ रही है परेशानी
हाथी के हमले में महिला के पेट में चोट आई थी। अधूरे इलाज में ही वापस घर ले जाने के कारण उसकी बीमारी बढ़ रही है। उसके पेट का घाव बढ़ना शुरू हो गया है। जिससे उसकी जान को भी खतरा है। इसके इलाज के बाद समुचित व्यवस्था करने वाला जगमोहन यादव ने बताया की उसने अपने सामर्थ्य के अनुसार खर्च कर इस महिला का इलाज कराया। वापस लाने के बाद इसके खानपान कर व्यवस्था कर रहा है। पर वन विभाग के अधिकारियों द्वारा हाथियों के हमले से इनकार कर इसका सहयोग नहीं किया जा रहा है। जिससे अभी महिला घर में ही है। महिला का एक ही बेटा है धनकुंवर (22), जो रोज जलावन लकड़ी बिक्री कर अपना एवं प|ी का पेट पाल रहा है। ऐसे अपनी मां का इलाज कराना उसके वश की बात नहीं है। ऐसी स्थिति में इस महिला का जीवन अंधेरे में लटकता नजर आ रहा है।
hin_Deva hin_Deva hin_Deva hin_Deva hin_Deva hin_Deva